Livius Smitt

Livius Smitt (født 8. oktober 1840 på Vinje prestegård, død 4. mars 1890 i Brevik) var en norsk politiker (H).

Liv
Han var sønn av presten Elias Smitt (1805–1875) og Livia Gundelle Margrethe Sverdrup (1808–1840), og bror av biskop Jacob Sverdrup Smitt og agronomen Jonas Smitt. Som sin første lærer hadde han A. O. Vinje, som var huslærer i Vinje prestegård. Senere ble faren sogneprest i Voss. Etter konfirmasjonen ble Smitt sendt til Christiania for å gå på skolen og ble student i 1858. Etter examen artium var han huslærer i flere år, først for sine yngre søsken. Deretter arbeidet han som kopist ved Høyesterett og tok juridisk embetseksamen i 1865.

I 1867 slo Smitt seg ned som sakfører i Florø, hvor han bodde til 1881, da han ble utnevn til byfogd i Brevik.

Politikk
Smitt var med i kommunalpolitikken i Florø og var byens ordfører fra 1874 til 1881. Han ble valgt som 3. representant til Stortinget fra Nordre Bergenhus amt for perioden 1880–82. I periodene 1883–85 og 1886–88 møtte han som representant fra Brevik. Han var også valgt for perioden 1889–91, men måtte melde forfall på grunn av sykdom. Smitt tilhørte Høyre.

Utmerkelser
Smitt ble ridder av St. Olavs Orden i 1890.

Referanser

Litteratur

Eksterne lenker 
 
 Ottar Starheim: «Livius Smitt» ved allkunne.no

Norske embets- og tjenestemenn
Stortingsrepresentanter 1880–1882
Stortingsrepresentanter 1883–1885
Stortingsrepresentanter 1886–1888
Stortingsrepresentanter 1889–1891
Ordførere i Florø
Riddere av St. Olavs Orden